Diari Oficial de la Generalitat Valenciana


Sumari del DOGV 7779, del 11-05-2016 (2016/2923)

Informació pública de la resolució d'adjudicació del programa la Coma, fase II.
-------------------------------------------------------------------------------

### Dades del document

Número de DOGV
:   7779

Data del DOGV
:   11-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2923


Data del document
:   27-04-2016

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * administració local
    * pla d'urbanisme

Informació pública de la resolució d'adjudicació del programa la Coma, fase II. [2016/2923]  
En el Butlletí Oficial de la Província de Castelló número 45, de 14 d'abril de 2016, s'ha publicat el text íntegre de l'acord de resolució del programa la Coma, fase II, aprovat pel Ple de l'Ajuntament, en sessió celebrada el passat 23 de febrer de 2016. La part resolutiva d'aquest acord és la que a continuació es transcriu.  
  
Acord  
  
Primer. Resoldre l'adjudicació del programa d'actuació integrada de la fase II de la urbanització la Coma a l'urbanitzador AIU fase II de la Coma per falta de prestació de garantia o de subscripció del contracte com a primera causa de resolució i per renúncia o l'incompliment greu dels compromís contrets davant de l'Administració per l'urbanitzador com a segona causa de resolució.  
  
Segon. Atés que no s'ha prestat fiança definitiva ni s'ha firmat conveni, ni s'han aprovat els projectes d'urbanització i reparcel·lació i l'únic urbanitzador que va concórrer a la programació va ser l'AIU, la corporació municipal haurà de pronunciar-se únicament sobre la resolució de l'adjudicació, incoar si es creu oportú, les actuacions necessàries per a acordar una nova programació i començar, si és el cas, la tramitació dels procediments declaratius de l'incompliment de deures urbanístics que siguen pertinents.  
Haurà de pronunciar-se també sobre la confiscació de garanties.  
Si els danys i perjudicis excediren de la garantia prestada, es produirà un efecte acumulatiu i s'exigirà la diferència; no obstant això, d'acord amb els informes emesos per la intervenció general i els serveis tècnics i allò que s'ha exposat sobre la garantia provisional, és procedent la confiscació d'aquesta i amb això la liquidació del contracte, no desprenent-se del propi expedient administratiu, tal com ha quedat reflectit en els informes emesos, altres danys i perjudicis que els referits i liquidats amb la confiscació de la garantia provisional.  
  
Tercer. Notificar l'acord als interessats en l'expedient, i publicar l'acord en el Butlletí Oficial de la Província de Castelló i en el Diari Oficial de la Comunitat Valenciana i fer-los saber que contra el present acord, que posa fi a la via administrativa, podran interposar recurs potestatiu de reposició davant del mateix òrgan que el va dictar en el termini d'un mes o, directament, recurs contenciós administratiu davant del Jutjat Contenciós Administratiu de la ciutat de Castelló de la Plana en el termini de dos mesos (ambdós terminis comptats des de l'endemà de la notificació), de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa. I tot això sense perjudici que puga exercitar qualsevol altre recurs que crega oportú en defensa del seu dret.  
Si transcorreguera un mes des de la data d'interposició del recurs de reposició sense que es notificara la seua resolució, s'entendrà desestimat i podrà interposar-se recurs contenciós administratiu davant del Jutjat Contenciós Administratiu de la ciutat de Castelló de la Plana en el termini de sis mesos comptats des de l'endemà del dia en què es produïsca l'acte presumpte.  
  
No obstant això, la corporació, amb el seu superior criteri, decidirà.  
  
Quart. Una vegada ferma en via administrativa, remetre certificat de l'acord a la Conselleria d'Habitatge, Obres Públiques i Vertebració del Territori i inscriure la resolució del programa en el registre de programes dependent de l'ajuntament.  
  
Vist aquest es procedeix al pertinent debat:  
- Gonzalbo Escrig ho explica. I del que es tracta és:  
La resolució de l'adjudicació i la confiscació de la fiança, segons figura en el punt segon de l'acord del dictamen.  
El senyor Carballeira Martí s'abstindrà, però demanarà l'aval de l'ajuntament per a amortització de deute.  
El senyor Pauner Alafont diu que és un tema clar i que el seu vot serà favorable.  
  
Finalment, es procedeix a la pertinent votació que presenta el resultat següent:  
Vots a favor: 11, dels senyors Tena Sánchez, Carbó Amat, Gonzalbo Escrig, Pallarés Castelló, Andreu Portolés, Pastor Escrig, Pauner Alafont, Vilarrocha Pallarés, Esteve Portolés, Pallarés Castellano i Bernat Sales.  
Abstencions: 2, dels senyors Carballeira Martí i Martínez Bausa.  
  
Cosa que es fa pública per a general coneixement.  
  
Borriol, 27 d'abril de 2016.- L'alcalde: José Silverio Tena Sánchez.